stanford-oval/wikipedia huggingface dataset:
מאלי
פוליטיקה

רשמית, צורת המשטר במאלי היא רפובליקה נשיאותית. הנשיא הנבחר לתקופה של חמש שנים עומד בראש המדינה ובראש הרשות המבצעת, וממנה את ראש הממשלה ואת השרים. הנשיא מוגבל לשתי כהונות.
הרשות המחוקקת היא האספה הלאומית, ש-160 חבריה נבחרים לכהונה של חמש שנים. 147 נבחרים במחוזות בחירה, נציג לכל מחוז, ועוד 13 על ידי יוצאי מאלי שחיים בניכר. שמונה מפלגות, המקובצות לארבעה גושים פרלמנטריים, מרכיבות את האספה הנוכחית, שנבחרה ב-2007.
המפלגה הדומיננטית מאז כינון הדמוקרטיה היא "המפלגה לדמוקרטיה במאלי" (ADEMA) אשר זכתה ב-51 מושבים בבחירות 2007. הנשיא בשנים 2013–2020, איברהים בובאכר קיטה, השתייך למפלגת הברית למען הדמוקרטיה במאלי.
מערכת המשפט מבוססת על החוק הצרפתי, בהתאמות לחברה המאלית. קיים בית משפט נפרד לחוקה.
ב-18 באוגוסט 2020 שוב בוצעה הפיכה צבאית במדינה, במהלכה הודחו הנשיא וראש הממשלה מתפקידם. כוחות צבא במדינה האפריקאית עצרו את הנשיא, דווח על יריות ברחובות. לאחר מחאה מתמשכת נגד הנשיא איברהים בובאכר קיטה שעלה לשלטון ב-2013. דווח שההפיכה יצאה מבסיס צבאי. קיטה, המחזיק במשרה השלטונית הרמה ביותר במדינה, נעצר וכך גם ראש הממשלה בובו סיסה.
מאז פרוץ ההפיכה הצבאית במדינה באוגוסט 2020, המדינה מנוהלת על ידי חונטה צבאית באמצעות "הוועדה הלאומית לישועת העם".
הכוחות המזוינים של מאלי כוללים כ-40 אלף חיילים.
פוליטיקה > דמוקרטיה

מאז כינון חוקת מאלי והמעבר למשטר אזרחי ב-1992, ועד ההפיכה הצבאית שהתחוללה ב-2012, התקיימה במאלי דמוקרטיה ייצוגית רב-מפלגתית מתפקדת ויציבה, עם בחירות חופשיות והוגנות, על-פי משקיפים זרים, ושמירה על חופש העיתונות . ארגון "בית החירות" מונה את מאלי בין 7 המדינות המוגדרות "חופשיות" באפריקה שמדרום לסהרה, נכון ל-2008 .
התבססות משטר דמוקרטי במאלי לא הייתה מובנת מאליה לאחר שלושה עשורים של משטר צבאי, באזור בלתי יציב ובלתי דמוקרטי ברובו, ולנוכח העוני הקשה, רמת האי-שוויון הגבוהה, היעדר ההשכלה והפיצול האתני והלשוני. חוקר מדע המדינה זריק קיי סמית' תולה את הצלחתה המפתיעה של הדמוקרטיה בנורמות המסורתיות בחברה המאלית, אשר עולות בקנה אחד עם חברה אזרחית דמוקרטית. ביניהן הוא מונה אמון הדדי, שיתוף-פעולה בין קבוצות שונות, סובלנות, פלורליזם, הפרדת סמכויות, והציפייה ממנהיג לשאת באחריות כלפי ההולכים אחריו. מסורות של צדקה וסולידריות ממתנות את השפעת הפערים הכלכליים. גם המאלים האמידים הם בדרך כלל צאצאים למשפחות כפריות, ולעיתים קרובות שומרים על קשר עם כפרי מוצאם ומסייעים לתושביהם העניים.
הסבר נוסף להתבססות הדמוקרטיה נעוץ בתכונותיהם האישיות של מנהיגי המדינה, ובפרט מחויבותו לדמוקרטיה ולזכויות האדם של נשיאה הראשון של מאלי הדמוקרטית, אלפה עומאר קונרה, שהתבטאה בין היתר בנכונותו להמתיק את עונש המוות שהוטל על הרודן טראורה למאסר עולם. קונרה גם כיבד את החוקה המגבילה את מספר הכהונות של נשיא לשתיים, ובניגוד למנהיגים אחרים פרש מן הנשיאות בתום שתי כהונות מבלי לנסות ולשנות את החוקה. גם לאחר פרוץ ההפיכה הבטיח המשטר הצבאי לערוך בחירות דמוקרטיות הוגנות.
כוחות צבאיים

הכוחות המזוינים של מאלי (בצרפתית: Forces Armées Maliennes) כוללים את צבא מאלי, חיל האוויר של מאלי ואת המשמר הלאומי. הכוחות המזוינים של מאלי כפופים לשר ההגנה והווטרנים של מאלי. ספריית הקונגרס האמריקאי משנת 2005 ציינה כי הכוחות נמצאים בתקצוב חסר, מצוידים בדלות, ודורשים מודרניזציה. הצבא מחולק לשישה אזורים במאלי, וכן כולל משמר נהרות קטן, ובו 3 סירות סיור ששטות בנהר.
הצבא קרס ברובו ב-2012, זמן קצר אחרי פרוץ מרד הבדלנים בצפון המדינה, כשמאות חיילים ברחו וערקו. בעלות הברית העיקריות של צבא מאלי הן טורקיה ורוסיה.
כלכלה

מאלי משופעת במשאבי טבע כגון זהב, אורניום ומלח. למרות זאת המדינה היא בין העניות בעולם וכמחצית מהאוכלוסייה (נכון ל-2008) חיה על משכורת ממוצעת של 1.25 דולר ליום העוני הנרחב במאלי מתקיים אף על פי שמדובר במדינה דמוקרטית בעלת שחיתות נמוכה ואשר מדורגת כ"חופשית" בדירוגי אי-התערבות הממשל בכלכלה. הכלכלה נשענת בעיקר על חקלאות ודייג.
נכון לשנת 2019, התמ"ג לנפש במאלי, במונחי שוויון כוח קנייה עומד על 2,322 דולר אמריקאי, מה שמציב אותה במקום ה-206 בעולם, ובמדד הפיתוח האנושי היא מדורגת במקום ה-184. שיעור תמותת התינוקות הוא 94 על כל 1,000 לידות.
בדומה למצבה הכללי של מאלי, גם מערכת התחבורה במאלי לא מפותחת דיה, גם בהשוואה למדינות שכנות, דבר שמשפיע על הפיתוח הכלכלי של המדינה.
גאוגרפיה

מאלי, ששטחה הוא כ-1.24 מיליון קמ"ר, היא המדינה ה-24 בגודלה בעולם, השמינית בגודלה באפריקה, והגדולה במערב אפריקה.
האקלים והצמחייה משתנים מאוד מאזור לאזור, לפי קו הרוחב, ונחלקים לשלושה אזורים עיקריים. חלקה הצפוני של המדינה נכלל בתחומי מדבר סהרה. כמויות הגשמים בו מועטות מאוד וכמעט שאין בו צמחייה. חלקה המרכזי נכלל ברצועת הסאהל המדברית למחצה, ומכוסה בצמחיית סוואנה. בחלק הדרומי והדרום-מערבי שורר אקלים סובטרופי, כמות הגשמים השנתית מגיעה ל-700 מ"מ, והצמחייה היא תערובת של סוואנה ויער.
האוכלוסייה מרוכזת ברובה באזורי המרכז והדרום שאקלימם מתון יחסית.
פני השטח הם ברובם מישור או גבעות מתונות. רוב הקרקע מכוסה חול, ורק מיעוט מצומצם מן הקרקעות ראוי לעיבוד. בעשורים האחרונים מתפשט מדבר סהרה אל רצועת הסהאל, וכמות השטח הראויה לעיבוד הולכת ומצטמצמת.
אין למאלי מוצא לים. שני נהרות גדולים עוברים בה ומהווים נתיבי סחר ומקור למי השקיה: נהר סנגל במערב ונהר ניז'ר שעובר בכל החלק המרכזי של המדינה, ממערב למזרח. על גדות הניז'ר או סמוך לו שוכנות רוב הערים העיקריות, ובהן עיר הבירה במקו והבירה העתיקה טימבוקטו. ערים חשובות נוספות הן סיקאסו, ג'נה וגאו.
דמוגרפיה

בשנת 2020 נאמד גודל האוכלוסייה ב-20.2 מיליון נפש. תוחלת החיים היא כ-59.3 שנים, נתון נמוך ביחס לרוב העולם אך ממוצע ביחס למדינות אפריקה שמדרום לסהרה. שיעור הפריון הוא 5.6 ילדים בממוצע לאישה. מאלי מדורגת במקום הרביעי בעולם בשיעור פריון.
דמוגרפיה > דתות

נכון לסקר אוכלוסין מ-2021, כ-95% מאוכלוסיית מאלי הם מוסלמים (בעיקר סונים-מאלכים), כשיתר של כ-5% מאוכלוסיית מאלי הם בעלי אמונות שבטיות, חסרי דת, ונוצרים.
רבים מהמוסלמים והנוצרים במאלי משלבים את דתם ביחד עם מנהגים ואמונות מקומיות.
בתי ספר פרטיים הם היחידים בהם מותר בנוסף לתוכנית הלימודים הממשלתית להציע גם שיעורי בחירה והעשרה של דת כמו אסלאם ונצרות. זאת לעומת בתי ספר ציבוריים בהם אסור על פי החוקה הכוונה מבחינת הדת, אך ישנם מקרים חריגים.
דמוגרפיה > מוצאות אתניים

האוכלוסייה מגוונת מבחינה אתנית, ומורכבת ברובה מקבוצות אתניות שחורות. הקבוצה האתנית הגדולה היא מַנדֶה, המונה כמחצית מן התושבים ונחלקת בעצמה לקבוצות מלינקה, במברה וסונינקה. אחריה באים הפֶּאוּל (פולאני) המונים כ-17 אחוז, הוולטאים המונים כ-12 אחוזים, הסונגהאי שישה אחוזים וקבוצות אפריקאיות שחורות אחרות מונות עוד חמישה אחוזים מן התושבים. כ-10 אחוזים מן האוכלוסייה הם טוארגים (עם בֶּרבֶּרי).
מאלי מתאפיינת באופן כללי בהרמוניה בין הקבוצות האתניות השונות, שבאופן מסורתי קשורות לעיסוקים מסוימים (הפולאני למשל הם רועים, הבמברה איכרים, ובני בוזו הם דייגים) וחיות בסמיכות זו לזו. חריג להרמוניה זו הם הטוארגים, שב-1990 פתחו בהתקוממות נגד השלטון המרכזי בתביעה לאוטונומיה נרחבת. הסכסוך עמם הסתיים ב-1996. לכל קבוצה אתנית לשון משלה, אך 80 אחוזים מן התושבים מבינים את שפת במברה, המשמשת כשפת המסחר העיקרית.
דמוגרפיה > קרוא וכתוב

ידיעת קרוא וכתוב בצרפתית, השפה הרשמית, היא מוגבלת ומרוכזת באזורים העירוניים. הממשלה הגדילה את אחוז יודעי קרוא וכתוב במידה ניכרת מאז שנות השישים של המאה ה-20 על ידי מתן דגש לחינוך בבית ספר יסודי ובכיתות הנמוכות של בית הספר התיכון. בשנת 1990 הוקמה בבמקו אוניברסיטה לאומית.
לפי דו"ח ההתפתחות האנושית לשנת 2009 שפורסם מטעם UNDP, תוכנית הפיתוח של האו"ם, שיעור תושבי המדינה המבוגרים (מעל גיל 15) שאינם יודעים קרוא וכתוב עומד על 73.8%.
לקריאה נוספת

Zeric Kay Smith, Mali's Decade of Democracy, Journal of Democracy 12.3 (2001) 73-79
שלומית מלכה

| --- | --- |

 לידה:  23 בדצמבר 1993 (בת 31) ישראל רחובות, ישראל 
 שם לידה:  שלומית מלכה 
 מדינה:  ישראל 
 מקום מגורים:  ניו יורק, ארצות הברית
 כינויים נוספים:  שילֹה מלכה (Shiloh Malka)
 פעילות בולטת:  פרזנטורית של פוקס, קסטרו
 תקופת הפעילות:  מ-2011 
 השקפה דתית:  יהדות 
 בן או בת זוג:  יהודה לוי (25 במאי 2017–2021) 
 
שלומית מלכה (נולדה ב-23 בדצמבר 1993) היא דוגמנית, פרזנטורית, ומנחת טלוויזיה ישראלית.
ביוגרפיה

מלכה נולדה וגדלה ברחובות, כבת יחידה לאנה מאגין שעלתה מאוקראינה הסובייטית ב-1990 ומקסים רון "מקס" מלכה, צבר ממוצא מרוקאי. הוריה נפרדו כשהייתה בת ארבע.
מלכה גדלה גם בקריית עקרון עם אמה, בביתם של סבה וסבתה. מלכה דוברת רוסית, כולל קרוא וכתוב. אמה הקימה משרד ליחסי ציבור ומתראיינת בטלוויזיה כמומחית לענייני ויחסי רוסיה-אוקראינה, ואביה מסעדן לשעבר.
מלכה התחנכה בעיר הולדתה, ולמדה בבית הספר היסודי על שם בן-צבי, ובבית הספר התיכון ע"ש עמוס דה-שליט במגמות פיזיקה, מתמטיקה, ותיאטרון.
בגיל 17 היא נתגלתה על ידי הצלם אופיר דוד, שהפנה אותה לסוכנת הדוגמנות אלינור שחר.
את שירותה בצה"ל עשתה בבסיס תל השומר כמדריכה במיצג חילות בחיל הלוגיסטיקה, ובמהלך שירותה טסה גם לצילומי דוגמנות בחו"ל.
קריירה

ב-2013 דורגה ב"פורבס ישראל" במקום השביעי ברשימת הדוגמניות המרוויחות בישראל.
מלכה השתתפה בקמפיינים של ראלף לורן, מולר, שוורצקופף, ברשקה, תכשיטי פנדורי, חברת התכשיטים BEBE ורבים אחרים.
בנובמבר 2014 הצטלמה לשער של המגזין "Elle" הספרדי וכן לשערים של המגזינים "Glamour" ו"מארי קלייר" הספרדיים.
בשנים 2015-2019 שימשה כפרזנטורית של רשת האופנה הישראלית "פוקס", תפקיד עליו, על פי הערכות, הרוויחה כ-700 אלף שקל בשנה.
ב-2015 היא נבחרה להוביל קמפיין בינלאומי של חברת ההלבשה התחתונה האיטלקית "Intimissimi", לצד הדוגמנית הרוסייה אירינה שייק.
ביוני 2016 פורסם כי מלכה נבחרה להיות הפרזנטורית של בית האופנה האיטלקי "ארמני אקסצ'יינג", והיא תפרסם את הבגדים, המשקפיים ושאר פריטי האופנה של המותג.
בסוף 2016 החלה מלכה להנחות לצדו של מיכאל אלוני המנחה הוותיק את העונה הרביעית של תוכנית המציאות המוזיקלית "The Voice ישראל" ששודרה בערוץ 2 של רשת, אך היא לא המשיכה בעונה הבאה של התוכנית.
בספטמבר 2017, לאחר שהתאוששה מתאונת הקורקינט החשמלי שנפצעה בה גם עקב אי חבישת קסדה, מלכה חזרה לעבודתה המקצועית ודגמנה לקמפיין של רשת הביגוד הישראלית "פוקס". לאחר מקרה זה מלכה נבחרה להיות הפרזנטורית של תשדיר מטעם הרשות הלאומית לבטיחות בדרכים (הרלב"ד) שמטרתו עידוד חבישת קסדה.
מאז 2021 הובילה קמפיינים לרשת האופנה הישראלית "קסטרו", ולחברת הבת "קסטרו HOME".
חיים אישיים

ב-25 במאי 2017 התחתנה עם השחקן והדוגמן יהודה לוי. ב-2021 הם התגרשו.
בשנת 2021 עברה להתגורר בניו יורק שבארצות הברית.
ב-2023 פורסם שהחלה לשמור שבת ולהתקרב לדת. בראיון לחדשות 12 סיפרה בפירוט על כך שהחלה ללמוד קבלה ותניא, על אהבתה לאלוהים".
הערות שוליים

↑  https://twitter.com/dolcegabbana/status/531355527109173248
1 2 3 4 5 6  ליזה רוזובסקי, אמא של שלומית מלכה: "בכוונה אף פעם לא אמרתי לה שהיא יפה", באתר Xnet‏, 14 באפריל 2020
↑  דני ספקטור, 'חוגגת מימונה ונובי גוד'. שנה חדשה ב"וסטי", באתר ynet, 4 בדצמבר 2015 בפסקה הרביעית מוזכר שמה המלא.
1 2  לוסי אהריש, ‏"אני ברומן עם בורא עולם": שלומית מלכה בריאיון חשוף, באתר ‏מאקו‏, 17 במרץ 2023
↑  טל מויסה ולירון זייד, ‏החנונית שהפכה לדוגמנית בינלאומית, באתר ‏מאקו‏, 17 בספטמבר 2016
↑  מערכת mako סלבס, ‏נערת חודש יוני: שלומית מלכה ב"ELLE" ספרד, באתר ‏מאקו‏, 20 במאי 2015
↑  עידו אפרתי, "הפולשים" - איך הפכה ההשתלטות על קרקע לנורמה, באתר Xnet‏, 8 ביולי 2005
↑  ערב טוב עם גיא פינס, ‏פרסום ראשון: שלומית מלכה ופוקס כבר לא, באתר ‏מאקו‏, 15 בדצמבר 2019
↑  אישה יפה מאוד: שלומית מלכה בהלבשה תחתונה, באתר וואלה, 1 בנובמבר 2015
↑  וואלה! סלבס‏, שלומית מלכה הפנים החדשות של ארמאני, באתר וואלה, 11 ביולי 2016
↑  שלומית מלכה המנחה החדשה של 'דה וויס', באתר וואלה, 17 ביולי 2016
↑  ליהי עטר בכר‏, מה המשפט הראשון שאמרה שלומית מלכה לאחר התאונה?, באתר וואלה, 24 בספטמבר 2017
↑  זה הסכום המטורף ששלומית מלכה תרוויח מהקמפיין הבא שלה, באתר אייס, 4 באוגוסט 2021
↑  עולם תעצור: יהודה לוי ושלומית מלכה התחתנו, באתר ‏מאקו‏, 25 במאי 2017
↑  זה נגמר: שלומית מלכה ויהודה לוי התגרשו, באתר וואלה, 24 באוגוסט 2021
↑  https://www.israelhayom.co.il/celebrities/local-celebrities/article/2380645
↑  מאור בן הרוש‏, שלומית מלכה מתחזקת: "התקרבה מאוד לדת, טוב לה", באתר וואלה, 9 בפברואר 2023
↑  החלה לשמור שבת: האם שלומית מלכה חזרה בתשובה? | TMI, באתר https://tmi.maariv.co.il, ‏2023-02-09
| 0 | 1 | 2 |
| --- | --- | --- |
| הקודם: 2015: לי בירן ודר זוזובסקי | פרסי נבחרי השנה של פרוגי - זוג השנה   2016: יהודה לוי ושלומית מלכה  | הבא: 2017: לי בירן ואליאנה תדהר |
גדעון שפר

| --- | --- |

שפר, 2015
 לידה:  1948 (בן 77 בערך) פולין פולין
 תאריך עלייה:  1950
 מדינה:  ישראל ישראל
 השתייכות:   צבא הגנה לישראל
 תקופת הפעילות:  1966–1998 (כ־32 שנים)
 דרגה:   אלוף
 תפקידים בשירות
 טייס קרב  מפקד טייסת  מפקד בסיס חצור  ראש להק אוויר  ראש מטה חיל האוויר  ראש אגף כוח אדם
 פעולות ומבצעים
   מלחמת ההתשה   מלחמת יום הכיפורים   מבצע שלום הגליל    המערכה ברצועת הביטחון  האינתיפאדה הראשונה   מלחמת לבנון השנייה   מבצע צוק איתן
 עיטורים
   צל"ש אלוף
 תפקידים אזרחיים
 סגן יו"ר המועצה לביטחון לאומי, סגן נשיא אלביט מערכות
גדעון שפר (נולד ב־1948) הוא קצין צה"ל במילואים בדרגת אלוף. שירת כראש אגף כוח האדם בין השנים 1995–1998, וכטייס קרב בחיל האוויר הישראלי.
ביוגרפיה

שפר נולד בשם גדעון שפורר בפולין, אביו נפטר סמוך ללידתו. עלה לישראל עם אמו בשנת 1950 וגדל במעברת עתלית ומעברת טירת כרמל. בשנת 1966, בתום לימודיו בבית הספר הטכני של חיל האוויר, התגייס לצה"ל ושירת כטכנאי אלקטרוניקה. לאחר מכן הוא הוכשר בקורס טיס ושירת כטייס קרב בטייסות סקייהוק ופנטום.
במלחמת ההתשה שירת בטייסת 201, במלחמת יום הכיפורים שימש טייס מוביל בטייסת 119 ("העטלף"). כשבועיים לאחר המלחמה, ב-9 בנובמבר 1973, ביצע גיחת צילום בחזית המצרית שבמהלכה נורו לעברו טילי SA-2 רבים. המטוס נפגע משני טילים ושפר, יחד עם הנווט עופר צידון, נטשו אותו בתנאים קיצוניים - בגובה 48 אלף רגל (יותר מ-14,000 מטרים), ובמהירות 1.7 מאך (קרוב ל-2,100 קמ"ש). הנווט, צידון, נהרג בעת הנטישה ואילו שפר נפגע בגבו, ידיו נתלשו ממקומן והוא סבל משברים בפנים. הוא נפל בשבי המצרי ושהה בו כשבועיים. כשחזר נקבעו לו 52 אחוזי נכות.
לאחר תקופת שיקום שימש טייס מסוקים וכעבור זמן מה שב לשרת כטייס קרב ומילא תפקידים מבצעיים. בשנים 1979–1983 פיקד על טייסת סקייהוק (טייסת 116) וטייסת פנטום (טייסת 119). בינואר 1982 הוענק לו על ידי דוד עברי צל"ש מפקד חיל האוויר לאחר שנמנע מעימות אווירי עם מטוס מיג 21 במהלך גיחת צילום בעיראק.
שימש ראש מחלקת מבצעים במטה חיל האוויר ולאחר מכן שירת כמפקד בסיס חצור (1989–1991). שפר הועלה לדרגת תת-אלוף עם מינויו לראש להק אוויר. בשנת 1994 הוא מונה לראש מטה חיל האוויר ובשנים 1995–1998 כיהן כראש אגף כוח האדם בדרגת אלוף. לאחר שהשתחרר משירות הקבע המשיך לשרת במילואים במטה חיל האוויר, כולל במלחמת לבנון השנייה ובמבצע צוק איתן.
בשנת 1999 מונה לסגן יו"ר המועצה לביטחון לאומי. בין ינואר לספטמבר 2000 הוא כיהן כממלא מקום בפועל של יו"ר המועצה. בתקופת כהונתו של גיל רגב כראש אגף כוח האדם, מונה שפר לראשות ועדה פנימית של צה"ל לבחינת מדיניות הגיוס ותנאי השירות של חיילים בשירות סדיר. הוועדה המליצה על קיום צבא מקצועי בעל מדרגות שכר משמעותיות והפניית בני נוער שאינם מגויסים לשירות אזרחי.
שפר היה בין הוגי יוזמת ז'נבה. בשנת 2004 היה בין החותמים על מכתב תמיכה של בכירי מערכת הביטחון בתוכנית ההתנתקות, הקובעת שהתכנית חיונית לביטחון ישראל.
שפר היה סגן נשיא אלביט מערכות לתכנון אסטרטגי. במהלך שירותו הצבאי הוא סיים תואר ראשון בלימודי ארץ ישראל באוניברסיטת בר-אילן וקורס למנהל בכיר באוניברסיטת הרווארד.
שפר הוא יושב ראש האספה הכללית של המכללה האקדמית אחוה.
שפר חבר במועצת המנהלים של עמותת "יכולות", הפועלת להעלאת אחוזי הזכאות לתעודת בגרות ולהנגשת ההשכלה הגבוהה.
בשנת 2018 נמנה בין מייסדי "מפלגת אחי ישראלי" יחד עם כלת פרס ישראל עדינה בר שלום. המפלגה פרשה לבסוף מהמירוץ.
שפר מתגורר בביצרון.
הערות שוליים

↑  אבינעם מיסניקוב, ‏הפלת קורנס 194, באתר "מרקיע שחקים", 11 בינואר 2021;
מירב הלפרין, אהרון לפידות, חליפת לחץ - דפים בספר הטיסות של חיל האוויר, משרד הביטחון – ההוצאה לאור, 2000, הפרק "כל החיים בחמש דקות", עמ' 247–253
↑  מירב הלפרין, אהרון לפידות, חליפת לחץ - דפים בספר הטיסות של חיל האוויר, משרד הביטחון – ההוצאה לאור, 2000, הפרק "לא הפלנו. קיבלנו צל"ש", עמ' 273–281
↑  טליה יריב, ‏אות "צוק איתן" לאלוף גדעון שפר, באתר חיל האוויר הישראלי, 22 באוקטובר 2015
↑  אטילה שומפלבי, בתגובה למכתב הרבנים: "מכתב אלופים" בעד התנתקות, באתר ynet, 29 באפריל 2004
↑  עמותת יכולות
↑  טל שניידר, ‏עדינה בר-שלום הקימה מפלגה חדשה: "אחי ישראלי", באתר גלובס, 30 ביולי 2018
עדי נחום

| --- | --- |

עדי נחום, 2020
 לידה:  אוגוסט 1994 (בן 30) ירושלים, ישראל
 מקום לימודים:  שנקר (מכללה), רמת גן NABA, מילאנו
 תחום יצירה:  עיצוב גרפי
 adinachum.com
עדי נחום (נולד באוגוסט 1994) הוא מעצב גרפי, קריאייטיב דירקטור וארט דירקטור ישראלי. עובד בתל אביב בתחומי המוזיקה, האופנה, השיווק והפרסום, הכוללים זהות מיתוגית, טיפוגרפיה, דפוס, עיצוב אתרים, מרצ'נדייזינג ועיצוב אריזה.
השכלה אקדמית

בוגר המחלקה לתקשורת חזותית בשנקר, רמת גן, ישראל (2019) ומוסמך האקדמיה החדשה לאמנויות - NABA, מילאנו, איטליה, בעיצוב גרפי (2018).
ביוגרפיה

נחום נולד בירושלים, ישראל ומאז ילדותו (2001) ועד תקופת לימודיו העל-יסודיים (2012), השתתף נחום במספר פרויקטים בתחום העיצוב והאמנות, ביניהם מוזיאון ישראל לנוער, ירושלים, התמחות פר"ח של האקדמיה לאמנות ועיצוב בצלאל, ובתיכון.
ב-2012 התגייס נחום לבטאון חיל האוויר שבמחנה הקריה בתל אביב, כמעצב גרפי צבאי של המגזין, האתר והרשתות החברתיות של החיל.
ב-2015 החל ללמוד במחלקה לתקשורת חזותית בשנקר והתמחה בגרפיקה, דפוס וטיפוגרפיה. ביוני 2019 הציג את פרויקט הגמר שלו, "The Standard Room", מיצג המתאר את עיוורון הצבעים שלו כמעצב.
ב-2018 התמחה בעיצוב גרפי וצילום באקדמיה החדשה לאמנויות - NABA, מילאנו, איטליה.
ב-2020 המשיך לעבוד כמעצב גרפי עצמאי. דרך עבודותיו האישיות, החל במהרה לשתף פעולה עם חברות ואמנים מוכרים. ביניהם, כמעצב ראשי של הזמרת ג׳סטין סקיי והמפיק המוזיקלי טימבלנד, להם עיצב את עטיפות הסינגלים, האלבומים והמרצ׳נדייז, שנלבש ופורסם על ידי ידוענים רבים, כמו בלה חדיד, היילי בולדווין, קנדל ג'נר, ליל יאכטי וג'סטין ביבר.
באותה שנה שיתף פעולה עם סטודיו ג'ו פרז (לשעבר המנהל האומנותי של הראפר קניה וסט), ועיצב את המרצ'נדייז הרשמי עבור קמפיין המירוץ האמריקאי לנשיאות של המועמד ג'ו ביידן, נשיא ארצות הברית ה-46. לאחר ניצחונו לנשיאות ובעקבות ההצלחה של הקולקצייה הראשונה, עיצב קולקצייה נוספת עבור השבעת נשיא ארצות הברית של ביידן וקמלה האריס, סגנית נשיא ארצות הברית ה-49. הבגדים נמכרו באתר הרשמי של ביידן והאריס וזכו להצלחה רבה ושבחים רבים ממבקרי האופנה בכתבי עת בישראל ומחוצה לה, ואף נלבשו על ידי דוגמנית העל היילי ביבר עבור מגזין ווג הבינלאומי.
בספטמבר 2020, עיצב את קולקציית המרצ׳נדייז והלוגו לסינגל "Holy" של הזמר ג'סטין ביבר וצ'אנס הראפר, בשיתוף הניהול האומנותי של פרז. הסינגל הראשון מתוך אלבומו השישי, "Justice".
בדצמבר 2020, עיצב הדפסים גרפיים לקולקציית בגדים עבור פי. ג'יי. טאקר, שחקן כדורסל בליגת ה-NBA בשיתוף רשת הבגדים האמריקאית פוט לוקר וסטודיו "Works". חלק מההכנסות נתרמו לאנשים נזקקים שנפגעו ממגפת הקורונה. לאחר מכן, עיצב 3 פרטי לבוש נוספים בשיתוף עם ג'ו פרז, כחלק מקולקציה במהדורה מוגבלת, היוצאת אחת לשנה במשך 12 ימים דרך אתר פוטלוקר וחנויות הרשת בארצות הברית, ומחברת בין החיבה לענף הכדורסל לבין עולם אופנת הרחוב.
תחום נוסף אשר נחום עיצב עבורו חולצות גרפיות, הוא הספורט האלקטרוני, הכולל את סדרת משחקי הווידאו Call of Duty, ו-100 Thieves, ליגת הגיימינג בבעלותם של הראפר דרייק וסקוטר בראון.
חיים אישיים

נחום נולד בירושלים ומתגורר בתל אביב. אחיו, רועי נחום, הוא אמן, והיה מועמד לפרס גראמי עבור עיצוב עטיפת האלבום "Anti" של הזמרת ריהאנה (2015). יצירותיו נמכרו לכדורסלן לברון ג'יימס, הזמר ג'סטין טימברלייק, הראפר ג'יי זי ועוד.
הוקרה ופרסים

עבודותיו השתתפו בתערוכות וכתבי עת בישראל ומחוצה לה וזכו בפרסים שונים, ביניהם הפרס הראשון בתחרות עיצוב אתרים של WIX, האקדמיה בצלאל בירושלים, טיים אאוט תל אביב, ומכללת שנקר.
במרץ 2021 נבחר על ידי מגזין פורבס לרשימת 30Under30, כאחד מ-30 הצעירים המבטיחים, מתחת לגיל 30 בישראל.
הערות שוליים

↑  עדי נחום — פונטימונים, באתר פונטימונים — פונטים להמונים, ‏2018-12-02
↑  מאת אביב וינברגר, הישראלי שעיצב חולצה לקמפיין של ג'ו ביידן, באתר מגזין את, ‏2020-11-02
↑  פירסום ראשון: הישראלי שעיצב את החולצה של ג׳ו ביידן, המועמד לנשיאות ארה"ב, באתר Fashion Israel, ‏2020-10-05
↑  עדי נחום מעצב לטקס ההשבעה של ג'ו ביידן: "התייחסתי אליו כמו אל רוק סטאר", באתר ynet, 20 בינואר 2021
↑  Joe Biden’s official inauguration merch trumps all former presidential gear, British GQ (באנגלית בריטית)
↑  Cam Wolf, Joe Biden Makes Tie-Dye for the Masses, GQ (באנגלית אמריקאית)
↑  Miles Pope, How to Make Political Merch as Buzzy as a Fashion Drop, Vanity Fair (באנגלית אמריקאית)
↑  Dazed, Joe Biden's new merch is extremely vibey, Dazed, ‏2020-09-10 (באנגלית)
↑  Joe Biden & Kamala Harris Drop Inauguration Merch, Highsnobiety, ‏2021-01-17 (באנגלית)
↑  גל סלונימסקי‏, "צאו להצביע": היילי ביבר תומכת בג'ו ביידן עם חולצת טי של מעצב ישראלי, באתר וואלה, 13 באוקטובר 2020
↑  עדי נחום: טי־שירט לג׳ו ביידן, סינגל לג׳סטין ביבר, באתר מגזין פורטפוליו, ‏2020-10-12
↑  פרופורציות | התערוכה השנתית של המחלקה לתקשורת חזותית שנקר, באתר proportionshenkar.webflow.io
↑  עדי נחום, באתר Forbes 30 Under 30, ‏2021-03-18
רא דיגה

| --- | --- |

 לידה:  18 בדצמבר 1974 (בת 50) ניו ג'רזי 
 שם לידה:  רשיה טשאן פישר
 שם במה:  רא דיגא
 מוקד פעילות:  ארצות הברית 
 תקופת הפעילות:  מ-1993 
 מקום לימודים:  המכון הטכנולוגי של ניו ג'רזי, האקדמיה לקולנוע של ניו יורק 
 זרם:  היפ-הופ
 סוגה:  ראפ
 חברת תקליטים:  Conglomerate 
 פרופיל ב-IMDb
 
רשיה טשאן פישר (באנגלית: Rashia Tashan Fisher; נולדה ב-18 בדצמבר 1974), הידועה בשם הבמה רא דיגה (Rah digga), היא ראפרית ושחקנית אמריקאית.
דיגה מוכרת בעיקר כחברה ותיקה בקבוצת ההיפ הופ Flipmode Squad, בהנהגת באסטה ריימס. אלבום הבכורה שלה, Dirty Harriet (2000), הגיע לעשרים המקומות הראשונים בבילבורד 200, ואלבומה השני, Classic, יצא ב-2010. בתור שחקנים השתתפה במספר סרטים, כולל סרט האימה 13 רוחות משנת 2001 בתפקיד מגי.
ביוגרפיה

רא דיגה נולדה בניו ג'רזי. היא למדה הנדסת חשמל במכון הטכנולוגי של ניו ג'רזי. היא למדה ראפ על ידי האזנה לראפרים כגון KRS-One, ראקים ו-Kool G Rap מהJuice Crew.
קריירה > מוזיקה

דיגה החלה את דרכה בקבוצת ההיפ הופ Twice the Flavor, ולאחר מכן הצטרפה ל-Outsidaz. בעקבות כך השתתפה בשיר "Cowboys" מתוך האלבום The Score של הפוג'יז. היא נצפתה על ידי Q-Tip באירוע ה־Lyricist Lounge, מה שהוביל למפגשה עם באסטה ריימס ולהצטרפותה ל-Flipmode Squad.
קריירה > משחק

ב-2000 שיחקה את עצמה בסרט Da Hip Hop Witch. ב-2001 השתתפה בסרט 13 רוחות, ובאותה שנה שיחקה גם ב-Carmen: A Hip Hopera לצד ביונסה. בנוסף, היא השתתפה בסרטים דוקומנטריים כגון Queens of Hip Hop ו-Say My Name. ב־2023 חברה לבמאי מארס רוברג' ושיחקה בשני סרטים שלו. "כוכבים" ו"רופוס".
חיים אישיים

דיגה הייתה בזוגיות עם הראפר יאנג זי. לזוג יש בת בשם סאטיבה, שנולדה ב-1997.
דיסקוגרפיה

Dirty Harriet (2000)
Classic (2010)
(2004) Everything Is a Story
פילמוגרפיה > קולנוע

| שנה | כותרת | תפקיד | הערות |
| --- | --- | --- | --- |
| 2000 | Da Hip Hop Witch | עצמה | ישירות לווידאו |
| 2001 | Carmen: A Hip Hopera | ראשידה | סרט טלוויזיה |
| 2001 | 13 רוחות | מגי בייס |  |
| 2023 | כוכבים | אופרה |  |
| 2025 | רופוס | לואיז |  |
הערות שוליים

1 2  Edwards, Paul, 2009, How to Rap: The Art & Science of the Hip-Hop MC, Chicago Review Press, p. 328.
↑  Blake, Joce (November 18, 2023). "Big Daddy Kane Officiates Rah Digga's Wedding on 'Rock the Bells Cruise'". BET. Retrieved January 2, 2024.
↑  "Rah Digga". IMDb. נבדק ב-27 בדצמבר 2016. {{cite web}}:  (עזרה)
| --- | --- |
בקרת זהויות :  NLI: 987007344391505171  BnF: cb14033164k (data)  GND: 135441609  ISNI: 0000 0000 5519 0332  LCCN: n2003077609  MusicBrainz: 27762582-b45d-48a1-bca6-d0cf8d202b4b  VIAF: 64206233   WorldCat (עם VIAF): 64206233
משה נוידרפר

משה נוידרפר (22 בספטמבר 1924 - 5 בינואר 1995) היה מראשי משרד האוצר, הממונה על הכנסות המדינה, נציב מס הכנסה, מנכ"ל בנק מרכנתיל דיסקונט, ועמד בראש מוסדות ציבור רבים.
ביוגרפיה > ילדותו ולימודיו

משה נוידרפר נולד בעיירה קומרנו שבפולין (כיום באוקראינה). ב-1935 עלה לארץ ישראל עם הוריו ליפא יום-טוב נוידרפר ואסתר לבית אלטמן, ושני אחיו; כמעט כל בני משפחתו שנותרו בפולין נספו בשואה.
למד בבית הספר תל נורדאו בתל אביב, ובגיל 13 נאלץ לצאת לעבודה כדי לסייע בפרנסת המשפחה כנער שליחויות בבנק אפ"ק. את השכלתו התיכונית השלים בלימודי ערב בגמנסיה השכלה.
היה חבר בתנועת הנוער הציוני.
בשנת 1941 החל לעבוד בלשכת מס הכנסה בתל אביב. בשנת 1949 נתמנה למפקח במס הכנסה. בתוקף תפקידו היה שליח משרד האוצר להטבעת המטבעות הראשונים של מדינת ישראל - מטבע של 25 מיל. בשנת 1952 נהרג אחיו הצעיר דב מהתפוצצות מוקש בשדות קיבוץ נחשון, שהיה בין מייסדיו. ב-1954 התמנה כפקיד שומה תל אביב 2 בבית רומנו בתל אביב. בשנות ה-60 השלים את השכלתו האקדמית כרואה חשבון. ב-1958 התמנה לסגן נציב מס הכנסה.
ב-1968 יצא ללימודי תכנון מס בין-לאומי באוניברסיטת הרווארד. עם חזרתו ב-1969 התמנה לממונה על הכנסות המדינה וכיהן בתפקיד זה עשר שנים.